Kor Marin Amerika Syarikat

Kor Marin Amerika Syarikat (Bahasa Inggeris:United States Marine Corps) merupakan satu cabang dari Angkatan Tentera Amerika Syarikat yang bertanggungjawab untuk memberikan kekuatan perang dari arah laut dengan menggunakan kelengkapan Tentera Laut Amerika Syarikat bagi mengatur gerak pasukan tempur dengan pantas ke kawasan bergolak di dunia. Dari segi pentadbiran, Kor Marin diletakan bersama-sama dengan Tentera Laut A.S di bawah pengawasan Jabatan Tentera Laut Amerika Syarikat. Walaupun Kor Marin bekerja rapat dengan Tentera Laut A.S dari segi latihan, pengangkutan dan logistik, kedua-dua pasukan ini merupakan merupakan cabang yang bebas antara sama lain di dalam Angkatan Tentera A.S.

Sejarah 
Pada awal penubuhan Kor Marin, pasukan ini diberi nama Marin Kontinental, dan pada 19 November 1775 sebagai infantri laut, Kor Marin terus berkembang ekoran perubahan doktrin pertahanan dan dasar luar negara A.S. Kor Marin A.S telah terlibat dalam setiap konflik bersenjata Amerika Syarikat sejak Perang Revolusi Amerika. 

Setakat 30 April 2008, kekuatan anggota dalam Kor Marin adalah di sekitar 200,000 anggota tetap dan 40,000 anggota simpanan. Kor Marin merupakan cabang pasukan bersenjata Amerika Syarikat yang paling kecil dalam Jabatan Pertahanan. Meskipun begitu, kekuatan Kor Marin lebih besar berbanding jumlah keseluruhan anggota tentera dalam sesetengah negara yang lain di dunia.

Rujukan

Pautan luar 
 Official site
 Official recruitment site
 
 A Cooperative Strategy for 21st Century Seapower 
 Marine Corps Heritage Foundation 
 An Unofficial Dictionary for Marines

Kor Marin
Tentera Marin